Jeanna Fine

Džeina Fain (, tikrasis vardas Angelique Payson Bernstein; 1964 m. rugsėjo 29 d. Niujorke, JAV – 2025 m. lapkričio 7 d.) – buvusi amerikiečių pornografinių filmų aktorė ir šokėja. 

Fain vaidmenų išskirtinumas yra jos agresija ir grubumas sekso scenose tiek su vyrais, tiek su moterimis.

 Biografija 
Džeina gimė ir mokėsi Niujorko priemiestyje. Paauglystėje ji metė mokyklą ir išsikrautė iš namų, kurį laiką dirbo topless šokėja Kanados klubuose. Olbanio miesto naktiniame klube ji susipažino su vienu muzikantu, kurio žmona buvo porno aktorė Siobhan Hunter. Jie kurį laiką gyveno trise, o Siobhan pasiūlė išmėginti jėgas pornografijoje.

Džeina savo karjerą pornografijos versle pradėjo 1986 metais, būdama 21-erių ir išsiskirdama iš kitų pankiška šviesiaplauke šukuosena.

Džeinos asmenybė ir jos polinkis dominuoti padarė įspūdį kitoms aktorėms, o Barbara Dare kartą Džeiną pavadino „bauda“ () ir ši nusprendė tai panaudoti savo pseudonimui.

1986–1989 metais, suvaidinusi beveik 50 filmų, ji staiga pasitraukė iš porno verslo. Jos vaidmenys paprastai buvo antraplaniai, o pati Fain pasižymėjo dideliu nepunktualumu nuolat vėluodama į filmavimus arba visai į juos neatvykdama.

1990 metais Fain sugrįžo, šį kartą kaip ilgaplaukė brunetė. Po kurio laiko ji susižadėjo su porno aktoriumi Sikki Nixx ir, jo įtakojama, vėl pasitraukė iš pornografijos. Sužadėtuvėms nutrūkus, Fain kurį laiką palaikė artimus ryšius su kita aktore Savannah, vėliau – su amerikietiško futbolo žaidėju Richu Bradfordu, tačiau abu ryšiai ilgainiui nutrūko.

1993 metais Fain susipažino su Džimu Bernšteinu (Jim Bernstein), priėmė judaizmą ir ištekėjo. 1994 metais jiems gimė sūnus. Kai šiam buvo 4 mėnesiai, Fain trečią kartą grįžo į porno verslą. Kalbama, kad ji tiesiog atėjo pas kompanijos „VCA“ prezidentą į kabinetą ir pareiškė: „Aš pasiruošusi“.

2003 metais ji galutinai pasitraukė iš pornografijos, suvaidinusi beveik 270 filmų.

 Kita veikla 
Fain yra dirbusi „Hustler“ žurnale ir vadovavusi naujų talentų paieškai bei turėjo savo skiltį, kurioje dalijo patarimus apie seksą.

1997 metais pasirodė komedijoje „Orgazmo“, tačiau jos scenos buvo pašalintos režisieriaus sprendimu iš versijos, skirtos demonstruoti kino teatruose.

1999 metais Fain atliko epizodinį vaidmenį filme „The Boondock Saints“.

Jos nuotrauka puošia JAV grupės „Chemical People“ 1988 metų albumo „So Sexist!“ viršelį.

 Šeima 
Nuo 1993 metų buvo ištekėjusi už Džimo Bernšteino ir gyveno Havajuose.

Pora turi sūnų Braxtoną Bernšteiną (g. 1994 m.).

 Apdovanojimai 
MetaiApdovanojimasApdovanojimų kategorijaFilmasRezultatas1991AVN apdovanojimasGeriausia aktorė„Hothouse Rose“XRCO apdovanojimasGeriausia aktorė„Steal Breeze“1992Geriausia aktorė„Brandy and Alexander“1995Geriausia aktorė„Skin Hunger“AVN apdovanojimasGeriausia aktorė„Skin Hunger“1996Geriausia antrojo plano aktorė„Dear Diary“1997Geriausia aktorė„My Surrender“F.O.X.E.Mėgstamiausia aktorėXRCO apdovanojimasGeriausia aktorė„My Surrender“Geriausia girl – girl scena (su Tiffany Mynx ir Stephanie Swift)„Miscreants“AVN apdovanojimasGeriausia all – girl scena„Cellar Dwellers 2“1998Geriausia antrojo plano aktorė„Miscreants“XRCO apdovanojimasGeriausia aktorė„Cafe Flesh 2“1999AVN apdovanojimasGeriausia aktorė„Cafe Flesh 2“

1998 metais aktorė įtraukta į AVN ir XRCO Šlovės galerijas.

 Šaltiniai 

 Nuorodos 

 IMDb profilis

Kategorija:JAV aktoriai
Kategorija:Pornografijos aktoriai